CELEX: 62019TN0275
Language: et
Date: 2019-04-24 00:00:00
Title: kohtuasi T-275/19: 24. aprillil 2019 esitatud hagi — PNB Banka jt versus EKP

24.6.2019   
               
               
                  ET
               
               
                  Euroopa Liidu Teataja
               
               
                  C 213/69
               
            
         24. aprillil 2019 esitatud hagi — PNB Banka jt versus EKP
         (kohtuasi T-275/19)
         (2019/C 213/67)
         Kohtumenetluse keel: inglise
         
            Pooled
         
         
            Hagejad: PNB Banka AS (Riia, Läti),  CR (*1),  CT (*1) (esindajad: advokaadid O. Behrends ja M. Kirchner)
         
            Kostja: Euroopa Keskpank (EKP)
         
            Nõuded
         
         Hagejad paluvad Üldkohtul:
         
                     —
                  
                  
                     tühistada Euroopa Keskpanga 14. veebruari 2019. aasta otsus viia läbi kohapealsed kontrollid PNB Banka ASi ja tema kontserni kuuluvate äriühingute tööruumides;
                  
               
                     —
                  
                  
                     mõista kohtukulud välja kostjalt.
                  
               
            Väited ja peamised argumendid
         
         Hagi põhjenduseks esitavad hagejad 10 väidet.
         
                     1.
                  
                  
                     Esimene väide, et Euroopa Keskpank ei olnud PNB Banka ASi puhul pädev järelevalveasutus ajal, mil ta tegi otsuse viia läbi kohapealsed kontrollid.
                  
               
                     2.
                  
                  
                     Teine väide, et vaidlustatud otsus ei olnud ühtse järelevalvemehhanismi määruse (1) artikli 12 tähenduses „vajalik“.
                  
               
                     3.
                  
                  
                     Kolmas väide, mille kohaselt ei teostanud Euroopa Keskpank ühtse järelevalvemehhanismi määruse artikli 12 lõikest 1 tulenevat kaalutlusõigust nõuetekohaselt.
                  
               
                     4.
                  
                  
                     Neljas väide, et Euroopa Keskpank rikkus proportsionaalsuse põhimõtet.
                  
               
                     5.
                  
                  
                     Viies väide, et Euroopa Keskpank rikkus hagejate õigust olla ära kuulatud.
                  
               
                     6.
                  
                  
                     Kuues väide, et Euroopa Keskpank rikkus oma kohustust kontrollida ja hinnata hoolikalt ja erapooletult kõiki konkreetse juhtumi asjassepuutuvaid aspekte.
                  
               
                     7.
                  
                  
                     Seitsmes väide, et Euroopa Keskpank rikkus oma kohustust põhjendada piisavalt oma otsust.
                  
               
                     8.
                  
                  
                     Kaheksas väide, et Euroopa Keskpank rikkus õiguspärase ootuse ja õiguskindluse põhimõtet.
                  
               
                     9.
                  
                  
                     Üheksas väide, et Euroopa Keskpank rikkus võrdse kohtlemise põhimõtet ja diskrimineeris hagejaid.
                  
               
                     10.
                  
                  
                     Kümnes väide, et Euroopa Keskpank rikkus ühtse järelevalvemehhanismi määruse artiklit 19 ja põhjendust 75 ning kuritarvitas võimu.
                  
               
            (*1)  Teave on kustutatud või asendatud seoses isikuandmete kaitse ja/või konfidentsiaalsusega.
         
            (1)  Nõukogu 15. oktoobri 2013. aasta määrus (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT 2013 L 287, lk 63).